ਐਸਪ੍ਰੈਸੋ
ਐਸਪ੍ਰੈਸੋ (/ɛˈsprɛsoʊ/, ਇਤਾਲਵੀ: [esˈprɛsso]. ", "ਐਕਸਪ੍ਰੈੱਸ" ਜਾਂ "ਜ਼ਬਰਦਸਤੀ ਬਾਹਰ ਕੱਢਣ ਲਈ") ਉਹ ਕੌਫੀ ਹੈ ਜੋ ਥੋੜ੍ਹੀ ਜਿਹੀ ਮਾਤਰਾ ਵਿੱਚ ਪਾਣੀ ਨੂੰ ਕਰੀਬ ਉਬਾਲ ਕੇ ਦਬਾਅ ਹੇਠ ਬਾਰੀਕ ਪੀਸੀ ਕੌਫੀ ਵਿੱਚੋਂ ਕੱਢਣ ਨਾਲ ਬੰਦੀ ਹੈ। ਆਮ ਤੌਰ 'ਤੇ ਐਸਪ੍ਰੇਸੋ ਕਾਫੀ ਬਾਕੀ ਕੌਫੀ ਦੀਆਂ ਕਿਸਮਾਂ ਨਾਲੋਂ ਗਾਢ਼ੀ ਹੁੰਦੀ ਹੈ ਕਿਉਂਕਿ ਇਸ ਵਿੱਚ ਕਾਫ਼ੀ ਦੇ ਮਿਲੇ ਹੋਏ ਪਾਉਡਰ ਦੀ ਮਾਤਰਾ ਜਿਆਦਾ ਹੁੰਦੀ ਹੈ ਅਤੇ ਉੱਤੋਂ ਇਸ ਵਿੱਚ ਕਰੀਮ ਪਾਈ ਹੁੰਦੀ ਹੈ।  ਦਬਾਅ ਹੇਠ ਬਣਾਏ ਜਾਣ ਦੀ ਪ੍ਰਕਿਰਿਆ ਕਾਰਣ, ਸੁਆਦ ਅਤੇ ਰਸਾਇਣ ਦੀ ਇੱਕ ਕੱਪ ਵਿੱਚ ਬਹੁਤਾਤ ਹੁੰਦੀ ਹੈ। ਏਸਪ੍ਰੈਸੋ ਹੋਰ ਪੀਣ ਵਾਲੇ ਪਦਾਰਥ ਜਿਵੇਂ ਕਿ ਕੈਫ਼ੇ ਲਾਤੇ, ਕੈਪੂਚੀਨੋ, ਕੈਫ਼ੇ ਮਾਕੀਆਟੋ, ਕੈਫ਼ੇ ਮੌਕਾ, ਫਲੈਟ ਵਾਇਟ, ਜਾਂ ਅਮੈਰੀਕਾਨੋ ਲਈ ਆਧਾਰ ਵੀ ਹੈ। ਐਸਪ੍ਰੈਸੋ ਵਿੱਚ ਕੈਫੀਨ ਦਾ ਪ੍ਰਤੀ ਯੂਨਿਟ ਵਾਲੀਅਮ ਬਾਕੀ ਸਭ ਕਾਫੀ ਨਾਲੋਂ ਵਧ ਹੁੰਦਾ ਹੈ, ਪਰ, ਕਿਉਂਕਿ ਇਸਦਾ ਆਮ ਪਰੋਸਣ ਦਾ ਆਕਾਰ ਬਹੁਤ ਛੋਟਾ ਹੁੰਦਾ ਹੈ, ਇੱਕ ਕੱਪ ਆਮ ਕਾਫੀ ਨਾਲੋਂ ਇਸ ਵਿੱਚ ਕੁੱਲ ਕੈਫੀਨ ਸਮੱਗਰੀ, ਘੱਟ ਹੁੰਦੀ ਹੈ, ਜੋ ਕਿ ਆਮ ਮਾਨਤਾ ਦੇ ਉਲਟ ਹੈ। ਪਰ ਕਿਸੇ ਵੀ ਕੌਫੀ ਦੀ ਅਸਲ ਕੈਫੀਨ ਸਮੱਗਰੀ ਉਸਦੇ ਆਕਾਰ, ਬੀਨ ਮੂਲ, ਭੁਨੰਣ ਦੇ ਢੰਗ ਅਤੇ ਹੋਰ ਕਾਰਕਾਂ ਤੇ ਨਿਰਭਰ ਕਰਦੀ ਹੈ,  "ਖਾਸ" ਐਸਪ੍ਰੈਸੋ ਵਿੱਚ ਆਮ ਕੌਫੀ ਦੇ ਮੁਕਾਬਲੇ ਕੈਫੀਨ ਸਮੱਗਰੀ 120 ਤੋਂ 170 ਮਿਲੀਗ੍ਰਾਮ ਬਨਾਮ 150 ਤੋਂ 200 ਮਿਲੀਗ੍ਰਾਮ ਹੁੰਦੀ ਹੈ।